CELEX: 62009CA0212
Language: el
Date: 2011-11-10 00:00:00
Title: Υπόθεση C-212/09: Απόφαση του Δικαστηρίου (πρώτο τμήμα) της 10ης Νοεμβρίου 2011 — Ευρωπαϊκή Επιτροπή κατά Πορτογαλικής Δημοκρατίας [Παράβαση κράτους μέλους — Άρθρα 43 ΕΚ και 56 ΕΚ — Ελεύθερη κυκλοφορία των κεφαλαίων — Προνομιούχες μετοχές ( «golden shares» ) του Πορτογαλικού Δημοσίου στην GALP Energia SGPS SA — Επέμβαση στη διαχείριση ιδιωτικοποιημένης εταιρίας]

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/3
            
         
      Απόφαση του Δικαστηρίου (πρώτο τμήμα) της 10ης Νοεμβρίου 2011 — Ευρωπαϊκή Επιτροπή κατά Πορτογαλικής Δημοκρατίας
      (Υπόθεση C-212/09) (1)
      
      (Παράβαση κράτους μέλους - Άρθρα 43 ΕΚ και 56 ΕΚ - Ελεύθερη κυκλοφορία των κεφαλαίων - Προνομιούχες μετοχές («golden shares») του Πορτογαλικού Δημοσίου στην GALP Energia SGPS SA - Επέμβαση στη διαχείριση ιδιωτικοποιημένης εταιρίας)
      (2012/C 25/03)
      Γλώσσα διαδικασίας: η πορτογαλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: G. Braun, M. Teles Romão και P. Guerra e Andrade)
      
         Καθής: Πορτογαλική Δημοκρατία (εκπρόσωποι: L. Inez Fernandes, C. Botelho Moniz, M. Rosado da Fonseca και P. Gouveia e Melo, advogados)
      
         Αντικείμενο
      
      Παράβαση κράτους — Παράβαση των άρθρων 43 ΕΚ και 56 ΕΚ — Ειδικά δικαιώματα του Δημοσίου και άλλων δημοσίων φορέων στην εταιρία GALP Energia, SGPS SA («golden shares»)
      
         Διατακτικό
      
      
                  1)
               
               
                  Διατηρώντας στην GALP Energia SGPS SA ειδικά δικαιώματα, όπως αυτά που προβλέπει εν προκειμένω ο νόμος αριθ. 11/90, περί ιδιωτικοποιήσεων (Lei Quadro das Privatizaçoes), της 5ης Απριλίου 1990, το νομοθετικό διάταγμα 261/Α-99 περί εγκρίσεως του πρώτου σταδίου της διαδικασίας επανιδιωτικοποιήσεως του μετοχικού κεφαλαίου της GALP — Petróleos e Gás de Portugal SGPS SA (Decreto-Lei no 261-A/99 aprova a 1.a fase do processo de privatização do capital social da GALP — Petróleos e Gás de Portugal, SGPS, SA), της 7ης Ιουλίου 1999, και το καταστατικό της εν λόγω εταιρίας υπέρ του πορτογαλικού Δημοσίου και άλλων δημοσίων φορέων, τα οποία απορρέουν από προνομιούχες μετοχές («golden shares») του Δημοσίου στο μετοχικό κεφάλαιο της εν λόγω εταιρίας, η Πορτογαλική Δημοκρατία παρέβη τις υποχρεώσεις που υπέχει από το άρθρο 56 ΕΚ.
               
            
                  2)
               
               
                  Καταδικάζει την Πορτογαλική Δημοκρατία στα δικαστικά έξοδα.
               
            
         (1)  ΕΕ C 180 της 1.8.2009.